Lykkeby

Lykkeby (Lyckeby, Lyckå) var en dansk middelalderby i Øster Herred i Blekinge.

 Historie 
Byen nevnes første gang i 1449. I 1507 ble Blekinge herjet av svenskene, og Lykkeby med slottet ble plyndret og brent. I 1564 under Den nordiske syvårskrig brant byen igjen ned.

I år 1600 mistet Lykkeby sine køpstadsprivilegier, fordi Christian IV ville styrke den nyanlagte festningsbyen Christianopel. I 1601 befalte kongen at Lykkeby slott skulle rives ned, og stenene brukes til å forsterke befestningen av Christianopel. Den årlige markedsdag ble også flyttet til den nye by. I 1636 beskrives byen som et magert fiskeleie.

Etter freden i Roskilde i 1658 gikk Lykkeby over til Sverige. I 1690 var fattigdommen så stor, at man ikke hadde råd til holde seg med en prest. I 1736 styrtet kirken sammen.Blom, K. Arne og Moen, Jan: Försvunna städer i Skåneland, Liber, 1983

Der hvor middelalderens by lå ligger i dag den svenske Lyckby, som nå mere eller mindre er vokst sammen med Karlskrona.

 Se også de tidligere blekingske byene 
Avskær
Elleholm
Kristianopel

 Referanser 

Eksterne lenker
 Flere bilder av Lykkeby slott

Kategori:Blekinge
Kategori:Historiske steder
Kategori:Danmark-Norge
Kategori:Tidligere danske slott
Kategori:Skånelandene
Kategori:Ruiner i Skåne
Kategori:Byggverk i Blekinge län
Kategori:Karlskrona kommune